Ιουδήθ της Πολωνίας

Η Ιουδήθ, (πολωνικά: Judyta Bolesławówna, π. 1130-35 - 8 Ιουλίου 1171-75) από τον Οίκο των Πιάστ ήταν κόρη του δούκα τη Πολωνίας και με τον γάμο της έγινε μαργραβίνα του Βρανδεμβούργου.

Βιογραφία 
Ήταν η έκτη κόρη (5η από τον 2ο γάμο) του Μπόλεσλαβ Γ΄ του Στραβόστομου δούκα της Πολωνίας από τη δεύτερη σύζυγό του Σαλωμέα, κόρη του Ερρίκου Α΄ κόμη του Μπεργκ. Πιθανότατα η Ιουδήθ πήρε το όνομά της από την εκ πατρός γιαγιά της, την Ιουδήθ της Βοημίας ή την μεγαλύτερη αδελφή της, την πριγκίπισσα του Μουρόμ.  Η Ιουδήθ ήταν ένα από τα νεότερα παιδιά των γονιών της. Η ημερομηνία γέννησής της παραμένει άγνωστη. Σύμφωνα με τα Πολωνικά μεσαιωνικά χρονικά, στάλθηκε στην Ουγγαρία ως νύφη τού γιου τού βασιλιά Μπέλα Β΄.  Σύμφωνα με τα Annales Cracovienses Compilati, αυτό πραγματοποιήθηκε το 1136. Δεδομένου ότι γεννήθηκε πριν τη μνηστεία της και ότι τα νεότερα αδέλφια της Aγνή και Καζιμίρ γεννήθηκαν το 1137 και 1138 αντίστοιχα, η Ιουδήθ θα μπορούσε να είχε γεννηθεί μεταξύ 1130 και 1135.

Ο γάμος δεν έγινε ποτέ: μέχρι το 1146, ο αρραβώνας λύθηκε με τη συγκατάθεση και των δύο μερών και η Ιουδήθ επέστρεψε στην Πολωνία.  Ο λόγος γι' αυτό μπορεί να ήταν ο γάμος του Mιέσκο Γ΄ (αδελφού της Ιουδήθ) με την Ουγγαρέζα πριγκίπισσα Eλισάβετ, κόρη του βασιλιά Μπέλα Β΄, ο οποίος εξασφάλιζε επαρκώς την Πολωνο-Ουγγρική συμμαχία.

Mαργραβίνα του Βρανδεμβούργου 
Στην Κρουσφίτσα στις 6 Ιανουαρίου 1148 η Ιουδήθ παντρεύτηκε τον Όθωνα Α΄, τον μεγαλύτερο γιο του Aλβέρτου η Άρκτος, (πρώτου) μαργράβου του Βρανδεμβούργου. Αυτή η ένωση συνάφθηκε σε συνάρτηση με τις προσπάθειες των Ασκάνια να υποστηρίξουν τους νεαρούς δούκες σε αντιπαράθεση με τον βασιλιά Κορράδο Γ΄ της Γερμανίας, ο οποίος υποστήριζε τον εκτοπισμένο υψηλό δούκα Βλάντισλαφ Β΄ ως νόμιμο ηγεμόνα της Πολωνίας.  Κατά τη διάρκεια του γάμου της γέννησε στον σύζυγό της δύο γιους, τον Όθωνα Β΄ (ο οποίος αργότερα διαδέχθηκε τον πατέρα του ως μάργραβος του Βρανδεμβούργου) το 1149, και τον Ερρίκο (ο οποίος κληρονόμησε τις κομητείες της Τάνγκερμυντεν και Γκάρντελεγκεν) το 1150 

Τίποτα δεν είναι γνωστό για τον πολιτικό ρόλο, που έπρεπε να διαδραματίσει η Ιουδήθ στη Γερμανία. Μετά το τέλος του πατέρα του το 1170, ο Όθων Α΄ έγινε ο δεύτερος μάργραβος του Βρανδεμβούργου και η Ιουδήθ μαργραβίνα.

Το τέλος και μετά από αυτό 
Όπως και η ημερομηνία γέννησής της, η ημερομηνία τέλους της Ιουδήθ παραμένει άγνωστη. Μόνο η ημέρα, 8 Ιουλίου, είναι γνωστή χάρη στο Regesta Historia Brandenburgensis, το οποίο καταγράφει το τέλος στις "VIII Id Jul" της "Juditha marchionissa gemma Polonorum".  Αντιθέτως, το έτος τέλους μπορεί να προσδιοριστεί μόνο μέσω έμμεσων πηγών. Σε έγγραφα του 1170 η Ιουδήθ αναφέρεται ως ζωντανή, αλλά σύμφωνα με τα χρονικά του 1177 ο σύζυγός της Όθων Α΄ ήταν ήδη νυμφευμένος με τη δεύτερη σύζυγό του, Άντα της Ολλανδίας. Με αυτά ως δεδομένα, θεωρείται ότι η Ιουδήθ απεβίωσε μεταξύ 1171 και 1175. Τάφηκε στον Καθεδρικό Ναό του Βρανδεμβούργου.

Ο μεγαλύτερος γιος της Ιουδήθ, ο Όθων Β΄, κληρονόμησε το μαργραβάτο του Βρανδεμβούργου μετά το τέλος του πατέρα του το 1184. Δεν νυμφεύτηκε ποτέ, ούτε είχε παιδιά. Επειδή ο αδελφός του Ερρίκος είχε αποβιώσει πριν από αυτόν (το 1192), επίσης χωρίς παιδιά, μετά το τέλος του Όθωνα Β΄ το 1205 το Βρανδεμβούργο περιήλθε στον μικρότερο αδελφό του Αλβέρτο Β΄, γιο του Όθωνα Α΄ και της Άντας.

Βιβλιογραφικές αναφορές 

 
Οίκος των Ασκάνια
Μαργραβίνες του Βρανδεμβούργου
Πολωνές πριγκίπισσες
Πολωνοί Ρωμαιοκαθολικοί
Οίκος των Πιαστ